open-index/open-wikipedia-markdown huggingface dataset:
המשמר המלכותי של בהוטן

**המשמר המלכותי של בהוטן** הוא אחת משלוש הזרועות המרכיבות את הכוחות המזוינים של בהוטן לצד הצבא המלכותי, המשטרה המלכותית. המשמר המלכותי כולל את 1,000 החיילים המובחרים ביותר של הצבא המלכותי, אשר אמונים על הגנת משפחת המלוכה הבהוטנית. המשמר נמצא תחת פיקודו האישי של מלך בהוטן.

חיילי המשמר מקבלים את הציוד המתקדם ביותר של הצבא המלכותי ועוברים אימונים נוקשים בהודו. חיילי המשמר הוכיחו את עצמם במהלך מבצע הכל ברור - פעולה של צבא בהוטן כנגד בדלנים איסלאמיים באסאם שפעלו כנגד בהוטן במהלך השנים. בפיקודו האישי של המלך ג'יגמה סינגייה ואנגצ'וק, הוביל המשמר את ההתקפות כנגד הבדלנים ונחל ניצחונות רבים עם אבדות מעטות.

במערב, ספג המשמר המלכותי ביקורת מארגוני זכויות אדם בטענה שהוא מבצע מעצרים שרירותיים ואפילו עינויים כנגד מתנגדים למשפחת המלוכה.

## קישורים חיצוניים
* 
* המשמר המלכותי של בהוטן באתר הצבא המלכותי של בהוטן

## הערות שוליים

קטגוריה:בהוטן: צבא וביטחון
ג'טסון פמה

**ג'טסון פמה** (בדזונגקה: **རྗེ་བཙུན་པདྨ**; נולדה ב-4 ביוני 1990) היא רעייתו של ג'יגמה קיזר נאמגייל ואנגצ'וק, מלך בהוטן. נושאת בתואר "**[[מלכת הדרקון]]**".

## ביוגרפיה
פמה נולדה בטהימפהו ב-4 ביוני 1990. הן משפחת אביה והן משפחת אמה הן משפחות אצולה מהחזקות ביותר בבהוטן. היא צאצאית של מלך הדרקון אוגיין ואנגצ'וק. בין 1995–1998 למדה בבתי הספר של האצולה הבהוטנית ובין 1999–2008 למדה בבתי ספר בהודו. לאחר מכן החלה ללמוד באוניברסיטת ריג'נט'ס בלונדון, שם סיימה תואר ביחסים בינלאומיים, עם פסיכולוגיה ותולדות האמנות כמקצועות משניים. מגיל צעיר התעניינה מאוד בכדורסל, ואף שימשה כקפטנית קבוצת הכדורסל של בית הספר שלה. היא המשיכה לשמור על התעניינות זו גם אחרי שהפכה למלכה.

אחיה הבכור של פמה, דאסהאו תהינלי נורבו, נישא לנסיכה אופולמה צ'ודן וינגצ'וק אחותו של ג'יגמה קיזר נאמגייל ואנגצ'וק, מלך בהוטן. אחותה יאטסו לאמו נישאה לאחי המלך ג'יגם דורג'י ואנגצ'וק. עם פתיחת הפרלמנט הבהוטני ב-20 במאי 2011 הודיע המלך כי הוא ופמה מאורסים. ב-13 באוקטובר של אותה שנה הם נישאו בטקס מסורתי בטהימפהו. לאחר הטקס הכתיר אותה המלך כמלכת הדרקון. אף על פי שהחוק בבהוטן מתיר למלך לשאת כמה נשים, ג'יגמה הודיע כי לא ישא עוד נשים בנוסף על פמה.

פמה מלווה את בעלה בביקורים מלכותיים בבהוטן ומחוצה לה. היא ידועה בבהוטן בתמיכתה בשמירה על איכות הסביבה. כמו כן, היא מקדמת סיוע לילדים עם צרכים מיוחדים, והיא גם הפטרונית של ארגונים העוסקים בתרומת כליה. מאז 2016 היא נשיאת הצלב האדום בבהוטן.

## משפחתה
לפמה וג'יגמה שני ילדים:
* ג'יגמה נאמגייל ואנגצ'וק (נולד ב-5 בפברואר 2016)
* ג'יגמה אוגיין ואנגצ'וק (נולד ב-19 במרץ 2020)

## קישורים חיצוניים

* Her Majesty The Gyaltsuen Jetsun Pema Wangchuck, Queen of Bhutan

* 

## הערות שוליים

קטגוריה:מלכות רעיות
קטגוריה:המלוכה הבהוטנית
קטגוריה:ילידות 1990
קטגוריה:ילידי 1990
מלכת הדרקון

**מלכת הדרקון** הוא התואר הרשמי המוענק לבת-זוגו של מלך בהוטן.

מלכת הדרקון חובשת את כתר הפניקס, הכתר הרשמי שנחבש על ראשי מלכות בהוטן.

בשפת דזונגקה, בהוטן ידועה בשם "דרוקיול" ("ארץ דרקון הרעם"). לפיכך, מלכי בהוטן נקראים "דרוק גיאלפו" ("מלך הדרקון"), והעם הבהוטני קורא לעצמו "דרוקפה" ("עם הדרקון").

מלכת הדרקון הנוכחית היא ג'טסון פמה.

## רשימת המפקדים העליונים

## קישורים חיצוניים
* אתר העוסק בבהוטן

קטגוריה:המלוכה הבהוטנית
קטגוריה:מלכות
המשטרה המלכותית של בהוטן

**המשטרה המלכותית של בהוטן** (בדזונגקה: **རྒྱལ་གཞུང་འབྲུག་གི་འགག་སྡེ་**) היא המשטרה הלאומית של בהוטן האמונה על שמירת החוק והסדר ומניעת הפשיעה בממלכה. במקביל, משמשת המשטרה המלכותית גם כזרוע השלישית של הכוחות המזוינים של בהוטן לצד הצבא המלכותי והמשמר המלכותי.

## היסטוריה
ב-1 בספטמבר 1965 הועברו 555 לוחמים מהצבא המלכותי של בהוטן והם היוו את הבסיס להקמת המשטרה המלכותית. בתחילה נקראה היחידה "משמר הגבול של בהוטן", ורק ב-1980 הפכה היחידה למשטרה סדירה, עדיין כחלק מהצבא. ב-2009 הוקמה מערכת משטרתית חדשה שהייתה צבאית רק למחצה.

## סמכויות
בנוסף לאכיפת החוק, המנדט של משטרת בהוטן המלכותית גדל מאז חוק 2009 וכולל את ניהול בתי הסוהר, שיקום נוער וניהול אסונות. החוק משנת 2009 מספק למשטרה המלכותית מסגרת מהותית ופרוצדורלית לתחומי שיפוט, סמכויות מעצר (עם ובלי צו), חקירה, תביעה, חיפוש ותפיסה, זימון עדים והסדרת אספה ציבורית ומטרד ציבורי.

המשטרה מוסמכת להשתמש בכוח כדי "לשכך הפרת שלום, או לפזר אספה בלתי חוקית, שסירבה להתפזר או מגלה נחישות לא להתפזר", אולם יש להגביל את השימוש בכוח "ככל אפשרי" תוך שימוש ב"נשק הכי פחות קטלני שהנסיבות מאפשרות." אמצעים לא קטלניים הנדרשים לפני השימוש בכוח קטלני כוללים תותחי מים, גז מדמיע, אלות וכדורי גומי; ירי תחמושת חיה לתוך המונים מותר רק לאחר ירי יריות אזהרה באוויר.

חוק 2009 כולל קוד התנהגות, חובות, חובות מיוחדים במהלך בחירות ואסונות, ואיסור על השתתפות בפעילות פוליטית. הוא גם מסדיר כלי ירייה הן למשטרה והן לאזרחים, המחייב רישום של כלי ירייה פרטיים במשטרה.

## קישורים חיצוניים
* 
* [מסמך ההוראות של המשטרה המלכותית](https://web.archive.org/web/20110706162637/http://www.constitution.bt/TsaThrim%20Eng%20(A5%29.pdf)

קטגוריה:בהוטן: צבא וביטחון
בהוטן
זיין אמורי

**זֵיין אמורי** (באנגלית: **Zayne Emory**; נולד ב-3 ביוני 1998) הוא שחקן וזמר אמריקאי. ידוע בעיקר בזכות תפקידו בסדרת הדרמה המשטרתית של רשת ABC "הטירון" בתור הנרי נולן.

## ביוגרפיה
אמורי נולד במקמינוויל , אורגון. הוא התעניין במשחק מגיל צעיר. בזמן לימודיו בבית הספר היסודי, אמורי זכה בפרס תיאטרון הגלריה לשנת 2007 על הופעת בכורה מצטיינת לנוער ובאליפות מדינת אורגון ב-2008 במופע כישרונות לנוער.

## קריירה
את הופעת הבכורה שלו על המסך הוא עשה בגיל אחת עשרה בפרק של סדרת המתח "מחשבות פליליות" ב-2009. לאחר מכן, לאמורי היו תפקידים בסדרות נוספות כמו "עקרות בית נואשות", "הלוחשת לרוחות" ו-"". ב-2010, הוא גם הצטרף לצוות השחקנים של סדרת הקומדיה המוזיקלית "אני והלהקה" בתפקיד צ'ארלס "צ'אקי" אלברטסון. אמורי זכה בפרס האמן הצעיר ב-2011 וב-2012 על תפקידו. הוא גם היה מועמד על תפקידו בסדרות הטלוויזיה "שייק" ו"החרשנים" בשנת 2014.

מלבד תפקידיו בטלוויזיה, אמורי הופיע גם בכמה סרטים עלילתיים. הוא עשה את הופעת הבכורה שלו בסרט בשנת 2011 בקומדיה הרומנטית "טיפש, מטורף, מאוהב", בכיכובם של סטיב קארל, ראיין גוסלינג וג'וליאן מור. לאחר מכן, הוא הופיע בסרטים נוספים בהם, "Little Loopers" ו-"Maximum Ride". מאז 2016, לאמורי היו כמה תפקידים חוזרים בסדרות טלוויזיה בהן, "24: מורשת", "סופרגירל", "הבורחים", "האקסית המטורפת" ו"הטירון".

בשנת 2015, הוא לוהק לתפקיד ג'יי.סי ספינק, במקום קופר רוט, לעונה השנייה של קומדיית המצבים של רשת ABC, "הגולדברגים".

## פילמוגרפיה
### קולנוע

### טלוויזיה

## פרסים ומועמדויות

## קישורים חיצוניים

## הערות שוליים

קטגוריה:שחקנים ילדים אמריקאים
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1998
ורגה

**ורגה** (Varga) הוא שם משפחה שמקורו בהונגרית ומשמעותו סנדלר.

קטגוריה:שמות משפחה הונגריים
קטגוריה:שמות משפחה לפי עיסוק
פראבו רם שארמה

**פראבו רם שארמה** (בנפאלית: **प्रभु राम शर्मा**; נולד ב-5 בינואר 1964) הוא גנרל נפאלי המשמש כראש מטה הצבא (מקביל לרמטכ"ל) הנוכחי של הכוחות המזוינים של נפאל.

## ביוגרפיה
שארמה נולד בקטמנדו ב-5 בינואר 1964. ב-1984 התגייס לצבא הנפאלי. הוא שירת בצבא במשך 37 שנים, וב-9 בספטמבר 2021 מונה לראש מטה הצבא (מקביל לרמטכ"ל). ב-10 בנובמבר של אותה שנה הוא קיבל דרגת כבוד של גנרל בצבא הודו.

במקביל לשירותו הצבאי, לשארמה יש תואר שני בהיסטוריה מאוניברסיטת טריבהואן ותואר שני בפילוסופיה, הגנה ולימודי אסטרטגיה מאוניברסיטת מדרס. הוא נשוי לסוניטה שארמה ויש להם שתי בנות.

## הערות שוליים

קטגוריה:נפאלים
קטגוריה:מפקדי צבאות סדירים בעת החדשה: אישים
קטגוריה:גנרלים
קטגוריה:נפאל: צבא וביטחון
קטגוריה:ילידי 1964
יוסיף מיסאק

**יוסיף מיסאק** (8 באפריל 1948–18 ביולי 2017, לביב) הוא מדען אוקראיני בתחום כוח וחום ופעילות תחנות כוח, פרופסור של אוניברסיטה טכנית בלביב.

## ביוגרפיה
יוסיף מיסאק נולד בכפר במחוז לבוב בשנת 1948. בשנת 1972 הוא סיים לימודי הנדסה באוניברסיטה טכנית של לביב והתחיל לעבוד בתכנון תחנות כוח. הוא נקלט כמהנדס מתחיל ובהמשך הקריירה מונה למנהל בתחום הנדסה ומדע של הארגון ולמנכ"ל של החברה.

בשנת 1989 מיסאק התחיל ללמד באוניברסיטה טכנית בה למד. בשנת 1994 הוא סיים עבודת הדוקטורט ובשנת 1996 מונה למנהל קתדרה של תחנות כוח. באותה שנה מונה לפרופסור.

יוסיף מיסאק היה פעיל בתחום ניתוח פעילות של תחנות כוח ופיתוח אמצעים להגדלת יעילותם. בתקופת ברית המועצות המצאות שלו נוצלו באוקראינה הסובייטית וברפובליקות סובייטיות נוספות. הוא פרסם כ-450 מאמרים, קיבל כ-100 פטנטים ופרסם 7 ספרים בנושא. בשנת 2012 הוא היה חבר של צוות שכלל גם איסאק סיגל שקיבל פרס אוקראינה למדע ולטכנולוגיה על תרומתם בתחום.

הוא היה פעיל במסגרת אקדמיה למדע של אוקראינה ובמסגרת משרד למדע וטכנולוגיה של המדינה.

## קישורים חיצוניים
* ביוגרפיה

קטגוריה:מדענים סובייטים
קטגוריה:מדענים אוקראינים
קטגוריה:מהנדסים אוקראינים
קטגוריה:ילידי 1948
קטגוריה:נפטרים ב-2017
הבחורים בסירה (סרט)

**הבחורים בסירה** (באנגלית: **The Boys in the Boat**) הוא סרט דרמה אמריקאי בבימויו של ג'ורג' קלוני, המבוסס על ספר באותו שם מאת דניאל ג'יימס בראון, בכיכובם של קאלום טרנר וג'ואל אדגרטון.

## עלילה
ג'ו רנץ, שננטש על ידי משפחתו בגיל צעיר, נאלץ לשרוד ביערות של מדינת וושינגטון, פונה להתאמן בחתירה ומשתתף באולימפיאדת ברלין שהתקיימה בשנת 1936.

## שחקנים ודמויות
* קאלום טרנר – ג'ו רנץ
* פיטר גינס – ג'ורג' יומנס פוקוק
* ג'ואל אדגרטון – אל אולבריקסון
* ג'ק מולהרן – דון יום
* סם סטרייק – רוג'ר מוריס
* לוק סלאטרי – בוב מוק
* תומאס אלמס – צ'אק דיי
* טום וארי – ג'וני וייט
* ברוס הרבלין-ארל – שורטי האנט
* הדלי רובינסון - ג'ויס סימדרס
* קורטני הנגלר – הייזל אולבריקסון
* ג'יימס וולק – טום בולס
* כריס דיאמנטופולוס – רויאל בראם

## הפקה
ב-3 במרץ 2011, חברת ויינשטיין רכשה את זכויות הסרט על הרומן כשקנת בראנה אמור לביים ודונה ג'יליוטי וג'ודי הופלנד מפיקות. באוקטובר 2018, Lantern Entertainment (היורשת של חברת ויינשטיין) חתמה על חוזה עם מטרו גולדווין מאייר להפצת הסרט ברחבי העולם. במרץ 2020, פורסם שג'ורג' קלוני יביים ויפיק עם גרנט הסלוב ומארק ל. סמית' יופקד על התסריט.

## ליהוק
ב-1 בנובמבר 2021, פורסם כי קאלום טרנר יגלם את ג'ו רנץ. בפברואר 2022 פורסם על ליהוק נוסף, של ג'ואל אדגרטון והדלי רובינסון. קורטני הנגלר וג'יימס וולק לוהקו במרץ, וכריס דיאמנטופולוס לוהק באפריל.

הצילומים החלו במרץ 2022, והיו אמורים להתקיים באולפני הקולנוע ווינרש בברקשייר, כמו גם בלוס אנג'לס ובברלין.

## קישורים חיצוניים

## הערות שוליים

קטגוריה:סרטי מטרו גולדווין מאייר
קטגוריה:סרטים אמריקאיים המבוססים על סיפור אמיתי
קטגוריה:סרטים באנגלית
קטגוריה:סרטי דרמה אמריקאיים
קטגוריה:סרטים על אולימפיאדת ברלין (1936)
קטגוריה:סרטים אמריקאיים משנת 2023
Only One (שיר של קרלי הנסון)

"**Only One**" הוא סינגל של הזמרת-יוצרת האמריקאית, קרלי הנסון.

השיר זכה לפופולריות, לאחר שהוכנס לרשימת השמעה של טיילור סוויפט באפל מיוזיק. באפריל 2018, השיר "Only One" עמד על כ-400,000 הזרמות מדיה בממוצע מדי יום.

נכון לאפריל 2022, השיר הושמע למעלה מ-72 מיליון פעמים בספוטיפיי.

## וידאו קליפ
הווידאו קליפ של הסינגל, בבימויו של Similar But Different, יצא בערוץ היוטיוב של הזמרת ב-30 במרץ 2018. נכון לאפריל 2022, הווידאו קליפ נצפה למעלה מ-1.4 מיליון פעמים.

## קישורים חיצוניים

## הערות שוליים

קטגוריה:שירים באנגלית
קטגוריה:בלדות פופ
דיאנה סילברס

**דיאנה מרגרט סילברס** (באנגלית: **Diana Margaret Silvers**; נולדה ב-3 בנובמבר 1997) היא שחקנית ודוגמנית אמריקאית. היא ידועה בעיקר בזכות תפקידה כהופ בקומדיית ההתבגרות "חורשות את הלילה", מגי בסרט המותחן-אימה "מסיבה סוף" וכארין ניירד בסדרה הקומית של נטפליקס, "חיל החלל".

## ביוגרפיה
סילברס נולדה בלוס אנג'לס, קליפורניה שבארצות הברית, כחמישית מבין שישה ילדים שנולדו לאם נוצריה ממוצא שווייצרי, ולאב יהודי ממוצא אשכנזי. סילברס נרשמה לראשונה למחנה תיאטרון בגיל 12 אחרי שצפתה בסרט "מה עובר על גילברט", מה ששכנע אותה להתחיל קריירה במשחק. סילברס נרשמה לתיכון פליסיידס, בו התמידה לשחק טניס. היא הלכה לאוניברסיטת ניו יורק בה למדה משחק, אבל בהמשך עברה ללמוד היסטוריה כמקצוע עיקרי והמקצוע המשני שלה היה סרטים. היא פרשה מהאוניברסיטה בשנה השלישית בשלהי שנת 2017.

## קריירה
### משחק
סילברס עשתה את הופעת הבכורה שלה בסדרת האימה של הולו, *"[[Into The Dark]]"*. לאחר מכן השתתפה בסרט "מיסטר גלאס" של הקולנוען מ. נייט שאמלאן. היא זכתה בתפקיד בסרט "מסיבה סוף" למרות שחשבה שעשתה טעות באודישן. בסרט היא שיחקה את מגי תומפסון, שהחברים שלה מתיידדים עם הדמות שבהמשך תהלך עליהם אימים. במהלך הצילומים של הסרט, היא קיבלה את התסריט של הסרט "חורשות את הלילה" והתבקשה להשתתף באודישן לגלם את הנערה ראיין, אבל החליטה להתמודד על דמותה של הופ. באוקטובר 2018 דווח שסילברס לוהקה לסרט *"Ava"*. בספט*מ*בר 2019 היא לוהקה כארין ניירד לסדרה הקומית "חיל החלל" המשודרת בנטפליקס. היא הופיעה גם בסרט *"Birds of Paradise"* בתור קייט סנדרס.

### דוגמנות
סילברס הצטרפה לסוכנות הדוגמנות IMG דרך חשבון האינסטגרם שלהם "We Love Your Genes" בשנה האחרונה של התיכון ואחרי שהתקבלה לאוניברסיטת ניו יורק. היא המשיכה לדגמן כדי לשלם על שכר הלימוד שלה. היא חתמה את תצוגת אופנת הסתיו של המעצבת הבריטית-יהודייה סטלה מקרטני.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:אמריקאיות ממוצא יהודי
קטגוריה:אמריקאים ממוצא שווייצרי
קטגוריה:אמריקאיות שנולדו ב-1997
קטגוריה:אמריקאים שנולדו ב-1997
תזמורת הבידור של קול ישראל

**תזמורת הבידור של קול ישראל** הוקמה בשנת 1960 ופעלה עד תחילת 1965, לשם נגינת מוזיקה קלה שתלווה מופעים של "קול ישראל", ותשודר ב"גל הקל". 

להקמתת התזמורת הוזמן לישראל המנצח ההולנדי דולף ון דר לינדן, שצבר ניסיון כמי שניצח על התזמורות שליוו את מתחרי האירוויזיון. הוא שהה בישראל כחצי שנה, והקים את תזמורת הבידור, שמנתה 34 נגנים. במקביל הכשיר את משה וילנסקי ומלחינים נוספים בהכנת עיבודים לתזמורת. 

התזמורת הופיעה מדי שבועיים, בדרך כלל באולם "אהל שם" בתל אביב, במופע שנקרא "בידור 60" (החל מפברואר 1960), ואחר כך "בידור 61", "בידור 62" וכו'. עם מנצחי התזמורת נמנו גארי ברתיני, משה עצמון, ליאון אלפסי, משה וילנסקי, יצחק גרציאני, אריה לבנון, לסלו רוט, שמעון כהן ואלי רובינשטיין. את המופעים הנחתה עפרה סמואל, שאליה הצטרפו לעיתים עזריה רפפורט ורבקה מיכאלי. בכל מופע ניגנה התזמורת עיבוד לשיר מוכר, וליוותה אמנים אחדים. כל מופע נמשך כשעתיים, והוא שודר בשני חלקים ביום רביעי. בעקבות הצלחת התוכנית היא נערכה אחת לחודש בהיכל התרבות.

בנוסף להופעות הפומביות עסקה התזמורת גם בהקלטת יצירות מוזיקליות. 

בשנת 1962 החלה התזמורת בהופעות בתוכנית נוספת מדי שבועיים, "השרביט מורם", בניהולו המוזיקלי של אדי הלפרן ובהנחיית עפרה סמואל. התוכנית כללה מוזיקה קלאסית קלה, מחזות זמר, עיבודים תזמורתיים ונעימות. גם תוכנית זו שודרה בגל הקל בימי רביעי. התוכנית הופסקה לאחר כשנתיים. 

בשנת 1963 הפיק העיתון "הארץ" תקליט בשם "'עד אור הבוקר", ובו תריסר נעימות בביצוע התזמורת. 

בנובמבר 1964 פתחו חברי התזמורת בשביתה, בדרישה שתינתן להם קביעות. בתגובה קיבלו נגני התזמורת הודעות פיטורים, ובפברואר 1965 פורקה התזמורת. היא הוחלפה בהרכב קטן יותר שנקרא "תזמורת ההקלטות של קול ישראל", שהמשיכה במופעי "בידור 65".

## לקריאה נוספת
* איזי מן, **קול ישראל מירושלים: מדינה מאחורי המיקרופון**, רשות השידור ופרינטיב, 2008.
* מרדכי נאור, **ימי הרדיו שלנו: 40 השנים הראשונות, 1972-1932**, ספריית יהודה דקל והמועצה לשימור אתרי מורשת בישראל, 2022.

## קישורים חיצוניים
* 

## הערות שוליים

קטגוריה:תזמורות ישראליות
קטגוריה:קול ישראל
Follow Me

"**Follow Me**" (בעברית: **עקוב אחרי**) הוא סינגל של הדי ג'יי ההולנדי, סם פלדט, והזמרת הבריטית, ריטה אורה, שיצא, על ידי חברות התקליטים Palm Tree ו-Good Soldier Songs, ב-10 בדצמבר 2021. השיר נכתב על ידי אלה הנדרסון, אולי גרין, דומיניק ליטל, מייק נידל, ריטה אורה וסם פלדט, והופק על ידי פלדט וליטל.

נכון לאפריל 2022, השיר הושמע למעלה מ-32 מיליון פעמים בספוטיפיי.

## וידאו קליפ
הווידאו קליפ, שצולם במדבר בקליפורניה, ובוים על ידי יוהנס לובון, יצא בערוץ היוטיוב של סם פלדט ב-17 בדצמבר 2021. בווידאו קליפ, ניתן לראות חייו של זוג צעיר שעובד בחווה ומנסה לחסוך מספיק כסף כדי לעזוב. נכון לאפריל 2022, הווידאו קליפ נצפה למעלה מ-2 מיליון פעמים.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי סם פלדט
קטגוריה:שירי ריטה אורה
קטגוריה:שירים באנגלית
קטגוריה:שירים שנכתבו על ידי ריטה אורה
קטגוריה:שירי דאנס-פופ
מעבר גלבוע

**מעבר גלבוע**, המוכר גם בשמות **מעבר ג'למה** ו**מחסום ג'למה**, הוא מסוף מעבר בין שטחי הרשות הפלסטינית לישראל השוכן על כביש 60, סמוך לג'למה, מצפון לג'נין ומדרום לצומת יזרעאל. המעבר משמש למעבר פועלים פלסטינים לעבודה בתחומי הקו הירוק, למעבר סחורות אל הרשות הפלסטינית וממנה ולמעבר של ערבים ישראלים אל שטחי הרשות הפלסטינית (מעבר המנוגד לחוק הישראלי).

במעבר שלושה מתחמים: למעבר סחורות בשיטת "גב אל גב" (אוזרח ביוני 2006), למעבר הולכי רגל (אוזרח בפברואר 2007) ולמעבר כלי רכב (אוזרח באוקטובר 2009). במעבר להולכי הרגל רשאים לעבור פלסטינים וזרים (לא ישראלים) בלבד. במעבר הרכב מורשים לעבור ערבים ישראלים בלבד. המעבר כולל חדר מיוחד לבדיקת מי שחשוד כמחבל מתאבד. בין השאר מאפשר המעבר הובלת סחורות אל נמל חיפה וממנו ואל מעבר נהר הירדן וממנו. בסופי שבוע ובחגים תנועת כלי הרכב הישראלים היא כפליים מאשר בימי חול.

היקף התנועה במעבר תלוי במצב הביטחוני. בשנת 2019 עברו במעבר בממוצע כ-7,000 הולכי רגל ביום. בשנת 2020 ירד הממוצע לכ-3,500 הולכי רגל ביום. אירועים ביטחוניים ומתיחות ביטחונית מובילים לסגירה זמנית של המעבר, לעיתים סגירה מלאה ולעיתים סגירה למעבר ערבים ישראלים.

## קישורים חיצוניים
* מעבר גלבוע, באתר של רשות מעברים יבשתיים
* מחסום ג'למה, באתר מחסום Watch

## הערות שוליים

גלבוע
קטגוריה:כביש 60
ג'יגמה נאמגייל ואנגצ'וק

**ג'יגמה נאמגייל ואנגצ'וק** (בדזונגקה: **འཇིགས་མེད་རྣམ་རྒྱལ་དབང་ཕྱུག**; נולד ב-5 בפברואר 2016) הוא נסיך הכתר של בהוטן. בנם של ג'יגמה קיזר נאמגייל ואנגצ'וק, מלך בהוטן וג'טסון פמה.

## ביוגרפיה
ג'יגמה נולד בטהימפהו ב-5 בפברואר 2016. הוא בנם של ג'יגמה קיזר נאמגייל ואנגצ'וק, מלך בהוטן והמלכה ג'טסון פמה. לכבוד לידתו נטעו אלפי אזרחים בהוטנים 108,000 עצים ברחבי הממלכה. עם לידתו הוכר כ"גיאלסה דרוק" ("נסיך הדרקון"). רק ב-16 באפריל של אותה שנה נערך טקס רשמי בו הוענק לו השם. לפני לידתו שימש דודו ג'יגייל אוגיין כנסיך הכתר של בהוטן, אולם עם לידתו הפך ג'יגמה לנסיך הכתר במקומו. ב-19 במרץ 2020 נולד לו אח צעיר בשם ג'יגמה אוגיין ואנגצ'וק.

## קישורים חיצוניים

## הערות שוליים

קטגוריה:המלוכה הבהוטנית
קטגוריה:נסיכים
קטגוריה:יורשי עצר
קטגוריה:ילידי 2016
מרדקה 118

**מרדקה 118** (באנגלית: **Merdeka 118**) הוא גורד שחקים מגה גבוה הממוקם בקואלה לומפור, מלזיה. גובהו 678.9 מטרים והוא בן 118 קומות. בזכות כך, הוא הבניין השני בגובהו בעולם.

שמו של הבניין, Merdeka (שפירושו 'עצמאות'), נוצר בהשראת קרבתו לשני אצטדיונים: אצטדיון מרדקה ואצטדיון נגרה. צריח הבניין הושלם בנובמבר 2021.

בנייתו הסתיימה בנובמבר 2022, והבניין הפך לגבוה ביותר במלזיה ובדרום־מזרח אסיה – עבר בגובהו את מגדל שאנגחאי (בגובה 632 מטרים) והוא הבניין והמבנה השני בגובהו בעולם. עלה גם על 451.9 המטרים של מגדלי פטרונס שהיו הגבוהים במלזיה, ועלה בגובהו על Landmark 81 (בגובה 461 מטרים) והוא הבניין הגבוה ביותר באיגוד מדינות דרום-מזרח אסיה (ASEAN). קטף את התואר בזכות הצריח בגובה 160 מטרים שבראשו. הבניין הוא גם הראשון במלזיה שקיבל דירוג פלטינה משולש לפי התקן האמריקאי לבנייה ירוקה LEED.

## ראו גם
* גורדי השחקים הגבוהים בעולם

## קישורים חיצוניים

* 
* מרדקה 118 באתר structurae.net
* מרדקה 118 באתר המועצה לבניינים גבוהים וסביבת מחיה עירונית (CTBUH)
* מרדקה 118 באתר מוזיאון גורדי השחקים
* מרדקה 118 באתר התקן האמריקאי לבנייה ירוקה LEED
* מרדקה 118 באתר משרד האדריכלים פנדר קצאלידיס אדריכלים (FK)
* מרדקה 118 באתר משרד האדריכלים RSP KL
* מרדקה 118 באתר משרד המהנדסים ארופ
* מרדקה 118 באתר חברת הבנייה טרנר קונסטרקשן
* מרדקה 118 באתר משרד המהנדסים LERA 
* מרדקה 118 באתר חברת ייעוץ המהנדסים רוברט בירד גרופ (RBG)
* מרדקה 118 באתר חברת סמסונג C&T
* מרדקה 118 באתר חברת ניהול ההשקעות פרמודלן נשיונל ברהד (PNB)

## הערות שוליים

קטגוריה:קואלה לומפור: גורדי שחקים
רחמים אריה אברהם ארייאש

הרב **רחמים אריה אברהם הכהן ארייאש** (**אריאש**) (? - כ"ג באלול התקצ"ט) היה רב, דיין, דרשן ופייטן באזמיר. מחבר ספר **שפתי רננות**.

## תולדותיו
מגדולי תלמידיו של הרב יצחק גאטינייו, מחבר ספר בית ישחק:  וכן מפי רבי רבי ברוך קאלומיטי, מחבר ספר אבק דרכים. דרש בק"ק אורחים ובק"ק מחזיקי תורה, היה אחד מגדולי החזנים והפייטנים באזמיר, ושימש כשליח ציבור בשבתות חגים ומועדים, ובעיקר היה ידוע בחזנות המיוחדת שלו לשמחת בית השואבה. הגאון מרן החבי"ף מעיד עליו:

בן דודו של החבי״ף, רבי ישראל משה חזן בספר כרך של רומי (דף ב עמוד א), תוך דיון הלכתי על שילוב מנגינות גויים בתפילה, מעיד עדות יוצאת דופן על רבי אברהם:
היה חבר בבית דינו של רבי רפאל יוסף חזן, מחבר שו"ת חקרי לב, וכן בבית דין לגיטין בראשותו של הרב שלמה חכים. ידוע בענוותנותו הגדולה, עמה היה מקבל את כל האדם בסבר פנים יפות. רוב חיבוריו של הרב, אותם כתב במשך שנים רחמים נשרפו בשרפה הגדולה באזמיר בי"א באב התר"א, ורק מפני שאחד מן התלמידים לקח עמו חלק מכתביו של הרב, באותו היום, הם ניצלו מהשריפה. מתלמידיו הרב דניאל הכהן נהר. אחי רחמים אריה אברהם היה הרב נסים משה, שהגיה את ספר שפתי רננות ובן אחותו היה הגביר יצחק הכהן מירקאדו.

נפטר בכ"ג באלול התקצ"ט (1839). ספד לו הרב חיים פאלאג'י.

## צאצאיו
* בנו, הרב חיים יוסף הכהן ארייאש, מחבר קונטרס קול רנה (נספח לספר אביו "שפתי רננות"), שהיה חזן כאביו ונפטר בקיצור ימים. בנו של הרב חיים יוסף, ר' חיים עמנואל הכהן, נפטר בעודו בן 22 כש. לרבי חיים עמנואל היו שלושה ילדים: בתו ריינה, ובניו דוד ועמנואל חיים הנקרא על שם אביו. 
*בתו, קאדן חנולה, נישאה לרבי דניאל הכהן נהר, בנם היה רבי משה הכהן נהר.

## חיבוריו
ממוזער|שער ספר 'שפתי רננות', ובו הקדמה מאת אחי המחבר, נסים משה הכהן ארייאש.
* **שפתי רננות** (אזמיר תרכ"ג) - דרושים: שניים לשבת כלה שלפני חג השבועות, שלושה לנישואין, הספדים, וביניהם הספד לרבו, הרב יצחק גאטינייו , לרבי רפאל אשכנזי בתוך שבעת ימי אבלו לרבי יצחק אלגראנאטי ו"לבחורי חמד שנפטרו במגפה" בשנת ה'תקע"ד, לרבי שלמה חכים, לחמותו, הספד מבן המחבר על בנו והספדים על המחבר מאת אחיו ומהחבי"ף, ליקוטים על אבן העזר וחשן משפט ותשובות, וכן קונטרס שמות גיטין. בסוף הספר הדפיס אחי הכותב ארבעה פיוטים מהמחבר. עם החיבור נדפסו גם דרושים וליקוטים מבן המחבר, הרב חיים יוסף, ונקראו בשם **קונטרס קול רנה**, ובו דרושים לנישואים, ולהספד אביו. לספר הסכמה מהרב חיים פאלאג'י, והקדמה מאחי המחבר.
* שירים שחיבר, המצויים בכת"י באוסף דב הכהן במכון יד בן צבי.
* **ראשית בכורי** (כת"י) - שיטה על מסכת בכורות, המתוארת בכתביו של החבי"ף כ"שיטה מפוארה כ"י למכילתין להרב שפתי רננות ז"ל הנקראת ראשית בכורי ובע"ה שיבוא בקרוב לבית הדפוס" ובספריו של הרב אברהם פאלאג'י.
* חיבור על הלכות שמחות למהר"ם מרוטנבורג.
* חיבור על הלכות טומאת כהנים בטור.

## קישורים חיצוניים
* 
* 

## הערות שוליים

קטגוריה:פייטנים
קטגוריה:איזמיר: רבנים
קטגוריה:דיינים
קטגוריה:רבנים טורקים
קטגוריה:האימפריה העות'מאנית: רבנים
קטגוריה:מחברי ספרי דרוש
קטגוריה:חזנים טורקים
קטגוריה:פרשני התלמוד
קטגוריה:נפטרים ב-1839
בית הקברות היהודי החדש בפראג

**בית הקברות היהודי החדש** (בצ'כית: **Nový židovský hřbitov**) בז'יז'קוב, פראג, צ'כיה, הוקם בשנת 1890 כדי להקל על בעיית במחסור במקומות קבורה בבית הקברות היהודי הישן בז'יז'קוב, ששרידיו סמוכים היום למגדל הטלוויזיה ז'יז'קוב.

הוא גדול פי 10 בערך מבבית הקברות היהודי העתיק בפראג ובו כ-100,000 קברים, ולכן יכול היה לשרת את הקהילה היהודית במשך מאה שלמה. למרות שלפי המסורת היהודית שרפת גווייה אסורה, בבית הקברות ישנו גם אזור ייעודי במיוחד להטמנת אפרי המתים בכדים, עבור אלה מבני הקהילה שגופתם נשרפה למרות האיסור. בית הקברות נמצא עד היום בשימוש ומופעל על ידי הקהילה היהודית בפראג.

בית הקברות ידוע באנדרטאות בסגנון האר נובו הרבות שלו, ביניהן, שתי אנדרטאות לבני משפחת פרוץ מעשה ידי יאן קוטרה, האנדרטה לאמן מקס הורב מעשה ידי יאן סטורסה בצורת טווס אבל, ויצירות רבות יוצאות דופן, בסגנון אר נובו של אמנים פחות מוכרים. אחד הקברים היפים יותר שייך למשפחת ולדס; הקבר מעוטר בשני פסלים, יצירות האמנות האחרונות שנעשו על ידי הפסל הצ'כי יוסף ואצלב מיסלבק, מי שיצר הפסל המפורסם של ואצלב הקדוש בכיכר ואצלב.

## אישים מפורסמים הקבורים בבית הקברות
* פרנץ קפקא
* ארן לורין 
* ארנושט לוסטיג
* ז'ירי אורטן 
* אוטה פאוול
* וילם פלוסר
* נתן אהרנפלד

## קישורים חיצוניים

* בית העלמין היהודי החדש באתר הקהילה היהודית של פראג

## הערות שוליים

קטגוריה:פראג: בתי קברות יהודיים
טקס פרס אמי לבידור בפריים טיים ה-74

**טקס פרס אמי לבידור בפריים טיים ה-74** הוא טקס הענקת פרסים לתוכניות אמריקאיות, המשודרות בפריים טיים החל מ־1 ביוני 2021 ועד 31 במאי 2022, כפי שנבחרו על ידי האקדמיה לטלוויזיה, אומנויות ומדעים (ATAS). הטקס התקיים בשידור חי ב-12 בספטמבר 2022, בתיאטרון מיקרוסופט במרכז העסקים הראשי של לוס אנג'לס, ולפניו נערך טקס פרסי האמי האמנותיים ה-74 ב-3 וב-4 בספטמבר. הטקס שודר בארצות הברית ברשת NBC. המועמדויות התפרסמו ב-12 ביולי 2022.

זו השנה הראשונה לאחר רפורמות רבות בחלוקת הקטגוריות של טקסי פרסי האמי (בשעות היום ובפריים טיים), כאשר שני הטקסים התרכזו כעת סביב גורמים כמו סוג התוכנית, הפורמט ומאפייני הסגנון, במקום רק זמן שידור.

## מידע על הטקס
### התאמה מחדש של פרסי האמי
בדצמבר 2021, האקדמיה לטלוויזיה, אומנויות ומדעים (ATAS) והאקדמיה הלאומית לאמנויות ומדעי הטלוויזיה (NATAS) הכריזו על התאמה מחודשת של טקסי פרס אמי. זה היה בתגובה לצמיחתה של טלוויזיה בסטרימינג, שטשטשה את הקווים בקביעה אילו תוכניות צריכות להיות תחת טקס האמי של שעות היום או הפריים-טיים. היקף שני הטקסים יתרכז כעת סביב גורמים כמו נושאים ותדירות של תוכניות כאלה, ולא רק על שעות השידור.

בין השינויים העיקריים שייכנסו לתוקף בטקס פרסי האמי לבידור בשעות היום ביוני 2022 ובטקס פרסי האמי ה-74 בספטמבר 2022:
* דרמות בשעות היום, כפי שמוגדרות כ"כל סדרה יומית, ספין אוף או חידוש המצולם על ידי מערך מרובה מצלמות", נשארות בטקס האמי לבידור בשעות היום, אבל רוב הדרמות והקומדיות המתוסרטות האחרות יעברו לטקס האמי של הפריים-טיים.
* תוכניות האירוח יחולקו כעת בין טקס האמי של שעות היום והפריים טיים על סמך "מאפייני פורמט וסגנון המשקפים את התכונות הנוכחיות בשעות היום או בשעות הלילה המאוחרות".
* כל קטגוריות התוכניות לילדים הועברו לפרסי אמי לתוכניות לילדים ולמשפחה.
* קטגוריות לתוכניות בוקר הועברו מטקס האמי לבידור בשעות היום לפרסי אמי לחדשות ולתעודה.

קטגוריות של שעשועונים ותכנות הדרכה יישארו מחולקות השנה בין טקס האמי של שעות היום והפריים טיים, כאשר קווי יסוד יקבעו ב-2023.

### שינויים נוספים
מספר שינויי כללים נוספים ייושמו עבור הטקס. בעיקר, תוכניות לא יסווגו עוד כדרמות או קומדיות המבוססות על זמן שידור; במקום זאת, המפיקים יקבעו לאיזה קטגוריה התוכניות שלהם יוגשו, בעוד האקדמיה לטלוויזיה שומרת לעצמה את הזכות לבחון החלטות. ההבחנה הותאמה בעבר ב-2015 כדי להתייחס לתוכניות בנות חצי שעה כקומדיות ותוכניות בנות שעה כדרמות. תוכניות מתחת ל-20 דקות, יש להגיש בקטגוריות לתכנים קצרים. האקדמיה לטלוויזיה גם תיקנה את התיאור של הפרסים למיני סדרות והבהירה שמיני סדרות חייבות לפתור באופן מלא קווי עלילה ללא "ללא עלילה מתמשכת או דמויות ראשיות בעונות הבאות".

## מועמדים וזוכים
המועמדויות הוכרזו ב-12 ביולי 2022 על ידי ג'יי בי סמוב ומליסה פומרו.

### תוכניות

### משחק
#### הופעות ראשיות

#### הופעות משניות

### בימוי

### תסריטאות

## שיאני מועמדויות וזכיות
### שיאני מועמדויות

## הערות שוליים

74
מניין (סרט)

**מניין** (באנגלית: **Minyan**) הוא סרט התבגרות להט"בי אמריקאי משנת 2020, המתארת חוויותיו של נער יהודי דתי המתגלה כהומוסקסואל על רקע מגפת האיידס בשנות ה-80 בארצות הברית.

## הפקה
הסרט היה סרט הדרמה הראשון של במאי סרטי התעודה אריק סטיל. בסרט מככבים סמואל לוין, רון ריפקין, כריסטופר מקאן, ברוק בלום, אלכס הארט וכריס פרפטי. הסרט מבוסס על סיפור קצר באותו שם מאת דוד בזמוזגיס. התסריט פותח על ידי סטיל ודניאל פרל. הקרנת הבכורה הייתה בפסטיבל הסרטים הבינלאומי בברלין ב-2020. הסרט נכלל גם במסגרת פסטיבל הקולנוע ירושלים ה-37.

## עלילה
עלילת הסרט מתרחשת בשנות ה-80, בבברייטון ביצ', בברוקלין. לדייוויד (סמואל לוין), צעיר יהודי בן למשפחת מהגרים מברית המועצות, קשר קרוב במיוחד עם סבו האלמן, יוסף, יותר מאשר עם בני המשפחה האחרים. אביו נוהג להכותו ולהשפילו, בעוד אמו הדומיננטית מתערבת בחייו.

במהלך חיפוש אחר דירה חדשה עבור סבו, רב בניין המגורים בו הם מבקרים מסכים לקבל את יוסף, אבל רק בתנאי שדייוויד יצטרף אף הוא כדי לאפשר קיום מניין. דייוויד מתיידד עם שני דיירים מבוגרים, הרשל ואיציק, שהשכנים האחרים ורב הבניין בחרו לראות כידידים החולקים את אחת הדירות בבניין. באחת הסצנות אומר הרב לדייוויד ולסבו: 

הרחק מהוריו, דייוויד נהנה מחופש לחקור את מיניותו. הוא מבקר בגנים ציבוריים ובספריה המקומית. ערב אחד הוא נכנס לבר בפעם הראשונה בחייו, שם הוא פוגש את אריק ואת ברונו, עמו הוא מפתח קשר רומנטי ולומד על הקהילה הלהט"בית וסכנת האיידס.

## פיתוח התסריט
סטיל (במקור "סיגל") אמר שבסיפור עליו מתבסס הסרט, דמותו של דייוויד היא של נער סטרייט שמתוודע לזוג הומואים שמעולם לא יצאו מן האהרון, המתגוריים בדיור למבוגרים. סטיל שיכתב את הסיפור ולבקשת בזמוזגיס, ביסס אותו על ניסיונו האישי שלו.

## מועמדויות ופרסים
הסרט הוקרן בפסטיבל הסרטים בברלין ב-2020 בקטגוריית הסרט הטוב ביותר. בפסטיבל Oufest הסרט זכה בפרס הישג אמנותי יוצא דופן. הסרט זכה לציון לשבח במסגרת התחרות הבינלאומית של פסטיבל הקולונוע ירושלים באותה שנה.

## ראו גם
* הגשר (סרט, 2006)
* להט"ב ויהדות

## קישורים חיצוניים

* 
* 

## הערות שוליים

קטגוריה:יהדות אמריקה הצפונית
קטגוריה:סרטי 2020
קטגוריה:סרטי התבגרות
קטגוריה:סרטים אמריקאיים מבוססי ספרים
קטגוריה:סרטים אמריקאיים
קטגוריה:תרבות להט"ב
זואי ורייבן

**זואי ורייבן** (באנגלית: **Free Rein**) היא סדרת דרמה המשכית בריטית, שנוצרה על ידי ויקי לוטאס ואנה מקלירי, והופקה על ידי Lime Pictures עבור שירות הסטרימינג נטפליקס. העונה הראשונה עלתה לשירות ב-23 ביוני 2017, השנייה עלתה ב-6 ביולי 2018 והשלישית והאחרונה עלתה ב-6 ביולי 2019.

לאור הצלחת הסדרה הופקו לה שני ספיישלים, "זואי ורייבן: יש סוסים שיודעים לשיר (בחג המולד)" שעלה לשירות ב-7 בדצמבר 2018, ו"זואי ורייבן: חג האהבה" שעלה לשירות ב-1 בפברואר 2019. בינואר 2021 הודיעה השחקנית סלין באקנס שגילמה את מיה שהסדרה הסתיימה, לאחר שהופקו לה שלוש עונות ו-32 פרקים באורך 25–33 דקות.

גם בישראל הסדרה עלתה בנטפליקס, כמו כן היא דובבה לעברית בביומה של טליה ברקאי, כאשר בין המדבבים נכללים עינת אזולאי, מייה קדוש, אריאל שמיר ואורי זלצמן.

## תקציר העלילה
זואי, נערה אמריקאית בת 15 מלוס אנג'לס מגיעה לחופשת קיץ לאנגליה לעיירה בה נולדה וגדלה אימה. במהלך הקיץ היא יוצרת קשר מיוחד עם הסוס הפראי רייבן ומכירה חברים חדשים בני גילה.

## דמויות ושחקנים
* **זואי פיליפס** (ג'יילן בארון): הדמות הראשית
* **פיטר** (פרדי קרטר): בעל סוס בשם אלביס, ילד בעייתי
* **רוזי פיליפס** (נביה רובינסון): אחותה של זואי
* **ג'ייד גיל** (מנפריט במברה): חברה של זואי
* **בקי סיידבום** (קרי אינגרם): חברה של זואי
* מיה (סלין באקנס): לאחר מספר התנגשויות בסוף מתחברת עם זואי
* **קאלום** (ג'ו אשמן): תקופה מסוימת חבר של מיה

## פרסים ומועמדויות
הסדרה זכתה בפרס אמי בשנת 2018 בקטגוריה סדרה לנוער ומשפחה, והייתה מועמדת לקבלת פרס NAACP Image. בהמשך היא זכתה בפרסים נוספים.

## קישורים חיצוניים

* 

קטגוריה:נטפליקס: תוכניות וסדרות
קטגוריה:סדרות טלוויזיה בריטיות שעלו לשידור בשנות ה-2010
קטגוריה:סדרות טלוויזיה בריטיות לילדים
דיוויזיית השדה הרביעית של הלופטוואפה

**דיוויזיית השדה של הלופטוואפה ה-4** (בגרמנית: **4. Luftwaffen-Feld-Division**) הייתה דיוויזיה של הוורמכאט במהלך מלחמת העולם השנייה. הדיוויזיה הוקמה תוך שימוש בצוות קרקע עודף של הלופטוואפה ושירתה בחזית המזרחית מסוף 1942 עד יוני 1944, אז הושמדה במהלך מבצע בגרטיון.

## היסטוריה
דיוויזיית השדה הרביעית של הלופטוואפה, אחת ממספר דיוויזיות שדה של הלופטוואפה (חיל האוויר הגרמני), הוקמה באמצע שנת 1942 באזור תמרון הכוחות של גרוס-בורן, בפיקודו של אוברסט ריינר שטאהל. הדיוויזיה נועדה לשרת כחי"ר, ולוחמיה נמשכו ברובם מצוות הקרקע העודף של הלופטוואפה. בנובמבר 1942, היא הוקצתה לקבוצת ארמיות מרכז בחזית המזרחית והוצבה בגזרה ליד ויטבסק.

בנובמבר 1943 הועברה האחריות על הדיוויזיה לידי הצבא ושמה שונה ל**דיוויזיית השדה הרביעית (L)**. גדודי היגר שלה הפכו לרגימנטים היגר ה-49, ה-50 וה-51. בתחילת השנה שלאחר מכן, היא קיבלה חלק מהצוות שנותר בחיים של דיוויזיית השדה השלישית (L), שזה עתה פורקה. בקיץ 1944, דיוויזיית השדה הרביעית (L) עדיין הגנה על ויטבסק כחלק מהקורפוס ה-53 בארמיית הפאנצר השלישית. כשהצבא האדום החל במתקפת ויטבסק-אורשה במהלך מבצע בגרטיון ב-22 ביוני 1944, הוקף הקורפוס תוך ימים. הדיוויזיה כותרה בוויטבסק ולאחר מכן הושמדה כשמפקדה, הגנרל רוברט פיסטוריוס, נהרג בפעולה.

## מפקדים
* ריינר שטאהל, ספטמבר–נובמבר 1942;
* וילהלם וולק, נובמבר 1942 – אפריל 1943;
* הנס-גאורג שרדר, אפריל–נובמבר 1943;
* הנס זאוארברי, נובמבר 1943;
* ארנסט קלפ, נובמבר 1943 – ינואר 1944;
* רוברט פיסטוריוס, ינואר 1944 – יוני 1944.

## לקריאה נוספת

* 


## קישורים חיצוניים
* דיוויזיית השדה של הלופטוואפה ה-4, באתר lexikon-der-wehrmacht 
* דיוויזיית השדה ה-4, באתר lexikon-der-wehrmacht 

## הערות שוליים

4
קטגוריה:לופטוואפה
ג'יגמה אוגיין ואנגצ'וק

**ג'יגמה אוגיין ואנגצ'וק** (בדזונגקה: **འཇིགས་མེད་ཨོ་རྒྱན་དབང་ཕྱུག**; נולד ב-19 במרץ 2020) הוא נסיך בהוטן, בנם השני של ג'יגמה קיזר נאמגייל ואנגצ'וק, מלך בהוטן וג'טסון פמה.

## ביוגרפיה
ג'יגמה נולד בארמון לינקנגה טהימפהו ב-19 במרץ 2020. הוא בנם של ג'יגמה קיזר נאמגייל ואנגצ'וק, מלך בהוטן והמלכה ג'טסון פמה. ב-30 ביוני נערך הטקס בו הוא הוענק לו השם "ג'יגמה אוגיין". אחיו הגדול הוא נסיך הכתר ג'יגמה נאמגייל ואנגצ'וק. ג'יגמה אוגיין נמצא במקום השני לירושת הכתר.

## הערות שוליים

קטגוריה:המלוכה הבהוטנית
קטגוריה:נסיכים
קטגוריה:ילידי 2020
אבו עלי סעדיה הלוי אבן חסן

**אבו עלי סעדיה הלוי אבן חסן** המלמד הבצרי היה מחכמי הקראים בדורות הראשונים לאחר תקופת מבשרי הקראות. פעל בשלהי המאה התשיעית או תחילת המאה העשירית בקירוב. מצאצאיו עמדו חכמים אשר לקחו חלק מרכזי בהתפתחות המורשת הקראית והפרשנות המקראית הקראית.

אך מעט ידוע על אבו עלי סעדיה הלוי. משה שטיינשניידר כתב שהוא היה חסדאי הנשיא בן חזקיהו, דור תשיעי לענן, וגם היה רבו של ר' .

סלמון בן ירוחם מצטט את "אבו עלי סעדיה הלוי אבן חסן מלמד הבצרי" כאומר:
:"אמרו הרבונין כי זאת המצוה לזכרו בקדוש היין, ואלופינו אבו נסי מר' אבי גדור ומר' עובדיה הבצרי ירחמם האל השיבו כי אין זה כי אם תובע הפרישות כמו שכתוב וקדשתם היום ומחר, והאדון באר אל תגשו אל אשה."

מאזכור זה אצל הקדמון סלמון בן ירוחם, בן המאה העשירית, מסיק שמחה פינסקר ש"אבו עלי סעדיה הלוי אבן חסן המלמד הבצרי" הוא אביו של עלי הלוי בן אלחסן וסבו של יפת בן עלי הלוי.

במבוא לאיגרת רבי יהודה בן קוריש מביא משה כ"ץ מדברי עלי הלוי נינו של אבו עלי סעדיה הלוי אבן חסן: . ומוכיח שם מכמה מקומות את סדר הדורות וזיהוי החכמים בני המשפחה בשושלתו של אבו עלי סעדיה.

שמחה פינסקר מעלה גם את ההשערה שהוא סעדיה הנשיא רבו של יוסף הרואה, שכן הלה מכנה את רבו סעדיה הנשיא בכינוי "אדוני המלמד".

## הערות שוליים

קטגוריה:חכמים קראים
קטגוריה:יהודי בבל במאה ה-10
קטגוריה:קראים במאה ה-10
ריינר שטאהל

**ריינר שטאהל** (בגרמנית: **Reiner Stahel**; 15 בינואר 1892 – 30 בנובמבר 1955) היה קצין גרמני אשר פיקד על כוחות במלחמת העולם השנייה. הוא ידוע בעיקר בשל נסיגתו מווילנה ובפיקוד על חיל המצב של ורשה במהלך מרד ורשה ב-1944. הוא נעצר על ידי ה-NKVD ברומניה, ובילה את שארית חייו בשבי הסובייטי.

## ביוגרפיה
### ראשית חייו
שטאהל נולד ב-15 בינואר 1892 בבילפלד. הוא התגייס לצבא הגרמני בשנת 1911 והצטרף לרגימנט הרגלים ה-130 (לורן ה-1), עמו לחם במהלך במהלך מלחמת העולם הראשונה. לאחר המלחמה, הוא עבר לפינלנד והצטרף לצבא הפיני שהשתתף במלחמת האזרחים הפינית.

ב-1933 נסע לגרמניה הנאצית שם עבד במשרד התעופה של הרייך, ולאחר מכן פיקד על גדודי נ"מ שונים של הלופטוואפה.

### מלחמת העולם השנייה
בסוף מרץ 1941 מונה שטאהל למפקד רגימנט הנ"מ ה-34 (דיוויזיית הנ"מ ה-18), שלחם במהלך מבצע ברברוסה בהתקפה על מרכז רוסיה. ב-18 בינואר 1942 הוא קיבל על פעולותיו את עיטור צלב האבירים של צלב הברזל, וב-1 במרץ 1942 הוא הועלה לדרגת אוברסט. באפריל 1942 הוא מונה למפקד רגימנט הנ"מ ה-99 בגזרה הדרומית של החזית המזרחית, ובספטמבר 1942 הוא מונה למפקד דיוויזיית השדה של הלופטוואפה ה-4. במהלך הקרב על סטלינגרד, שטאהל פיקד על צוות קרב בחלק הדרומי של החזית המזרחית, וב-4 בינואר 1943 קיבל על פעולותיו תוספת עלי אלון לעיטור צלב האבירים של צלב הברזל. ב-21 בינואר 1943 הועלה לדרגת גנרל מיור ולאחר מכן הועבר לצי האוויר ה-4.

בסוף מאי 1943 הוא מונה למפקד חטיבת הנ"מ ה-22 החדשה באיטליה והופקד על ההגנה על מצר מסינה. לאחר הנסיגה הגרמנית מסיציליה וכניעתה של איטליה, מונה שטאהל למפקד הצבאי של רומא בספטמבר 1943.

ביולי 1944 פיקד על חיל המצב של וילנה במהלך מתקפת וילנה והצליח לדחות את תפיסת העיר על ידי הצבא האדום. על מאמציו, ב-28 ביולי 1944, הוענק לו תוספת חרבות לעיטור צלב האבירים של צלב הברזל והועלה לדרגת גנרל לויטננט.

שטאהל הועבר לוורשה, שם היה אמור להגן על העיר מפני הצבא האדום המתקדם. עם זאת, המתקפה הסובייטית הופסקה. במקום זאת, ב-1 באוגוסט החל מרד ורשה על ידי הארמייה קריובה הפולני. ביום הראשון של המרד, שטאהל הוקף במטה שלו בארמון הסקסוני, והוא איבד שליטה על המצב. ב-4 באוגוסט ניתן הפיקוד על הכוחות הנאצים בוורשה למפקד הוואפן-אס-אס אריך פון דם באך-צלבסקי וכוחותיו של שטאהל הוכפפו למפקד החדש. עד 7 באוגוסט הגיעה חטיבת דירלוונגר לעמדות של שטאהל במרכז העיר, למרות שהוא לא שב לפקד על חיל המצב של העיר.

בסוף אוגוסט 1944, בעקבות ההפיכה ברומניה, שלח הפיקוד העליון של הוורמאכט את שטאהל לבוקרשט כמפקד קרבי. שטאהל נלקח בשבי על ידי הסובייטים יחד עם הגנרל אלפרד גרסטנברג לאחר מספר ימים, ושהה במחנות שונים עד מותו.

### אחריתו
בשבי, הוא נעצר באוגוסט 1951 על ידי המשרד לביטחון המדינה של ברית המועצות כפושע מלחמה. בפברואר 1952, בית הדין הצבאי של הק.ג.ב. גזר עליו 25 שנות מאסר.

ריינר שטאהל מת מהתקף לב ב-30 בנובמבר 1955 במחנה שבויים 5110/48 וויקובו ליד איוואנובו ונקבר בבית הקברות הצבאי בצ'רנזי הסמוך.

## קישורים חיצוניים

## הערות שוליים

קטגוריה:מעוטרי צלב האבירים עם עלי אלון וחרבות
קטגוריה:מעוטרי צלב הברזל
קטגוריה:גנרלים בלופטוואפה
קטגוריה:אנשי צבא גרמנים במלחמת העולם הראשונה
קטגוריה:גרמנים שנשבו במלחמת העולם השנייה
קטגוריה:גרמנים שנולדו ב-1892
קטגוריה:גרמנים שנפטרו ב-1955
זולטאן קאמרר

**זולטאן קאמרר** (בהונגרית: **Kammerer Zoltán**; נולד ב-10 במרץ 1978, ואץ) הוא שייט קיאקים אלוף אולימפי (סידני 2000 ואתונה 2004) זוכה 4 מדליות אולימפיות, מהן 3 זהב, אלוף עולם זוכה 15 מדליות עולמיות מהן 3 זהב ואלוף אירוהפ וכה 12 מדליות אירופיות, מהן 3 זהב.

## ביוגרפיה
קאמרר החל לשוט בקיאק בעיר גד מעט לפני 1993. בשנת 1994 עבר למועדון UTE כשייט נוער. כבר באותה השנה היה במדורגים ב-1000 מטר באליפות הבוגרים. בנוער הוא היה אלוף הונגריה בכל שיט אישי (400, 500, 1000 מטר). בשנה שלאחר מכן כבר זכה במדליית ארד ב-1000 מטר באליפות הונגריה לבוגרים. באליפות העולם לנוער הוא זכה בשלוש מדליות זהב.

ב-1997 הוא הפך לקיאקיסט של מועדון VSE בגיור. הוא סיים ראשון באליפות אירופה ב-500 ו-1000 מטר. באליפות העולם זכה במדליית זהב ברביעיות ל-500 מטר. בשנה שלאחר מכן זכה בשתי מדליות באליפות הונגריה, אך לא הצליח להגיע לאליפות העולם. באליפות אירופה 1999 בזאגרב זכה במדליית כסף בזוגות ב-500 וב-1000 מטר. הישגיו נמשכו לאורך שנים.

זולטאן קמרר סיים את הקריירה האולימפית באולימפיאדת לונדון (2012), שם זכה במדליית כסף ברביעיות (קאמרר, טוט, קוליפאי, פאומן) ולאחר מכן במדליית ארד באותו ההרכב באליפות אירופה 2013.

### אליפות הונגריה

## פרסים והוקרה
* צלב הקצין של מסדר ההצטיינות של הרפובליקה של הונגריה (2000)
* קיאקיסט השנה של הונגריה (2000, 2006, 2010)
* צלב אמצעי של מסדר ההצטיינות של הרפובליקה של הונגריה (2004)
* צלב אמצעי של מסדר ההצטיינות ההונגרי עם הכוכב (2012)

## לקריאה נוספת
* גאבור פאלפלבי: מצלמה. אחד מהקיאקיסטים המובילים בעולם, הקריירה של אלוף אולימפי שלוש פעמים; פאלטיה, גיור, 2019

## קישורים חיצוניים

* הפרופיל שלו, באתר של MKSZ
* https://web.archive.org/web/20071225012450/http://kataca.hu/sport/kajakkenu/kammerer/

קטגוריה:קיאקיסטים
קטגוריה:אלופים אולימפיים מהונגריה
קטגוריה:משתתפי אולימפיאדת סידני (2000)
קטגוריה:משתתפי אולימפיאדת אתונה (2004)
קטגוריה:ואץ: אישים
קטגוריה:משתתפי אולימפיאדת לונדון (2012)
קטגוריה:הונגריה: אישים בספורט
קטגוריה:הונגרים שנולדו ב-1978
המשמר הסינגפורי

**המשמר הסינגפורי** (באנגלית: **Singapore Guards**) הוא יחידה מובחרת בצבא סינגפור המתמחה בעיקר בתגובה מהירה ובלוחמה בשטח בנוי.

המשמר הוקם ב-1 בינואר 1975 בתחילה כבריגדה, ולאחר מכן צומצם לגודל של רגימנט בן 3 גדודים. לוחמי המשמר הם חיילים רגליים סדירים שעוברים אימונים מפרכים והכשרה מגוונת. הם מתאמנים בלוחמה אמפיבית, בסנפלינג ובנחיתה ממסוקים. חיילי המשמר לובשים כומתות ייחודיות בצבע חאקי ועל שרוולים ישנה לשונית מיוחדת שעליה כתוב "המשמר".

## קישורים חיצוניים

* 

* המשמר, באתר צבא סינגפור

קטגוריה:סינגפור: צבא וביטחון
קטגוריה:רגימנטים
מצר מורטון

[ממוזער|מקטע של [תרשים מעשה ידי ג'ורג' פאוול 1822 של איי שטלנד הדרומיים ואיי אורקני הדרומיים בהם מופיע מצר מורטון בשם "שערי הגיהנום" (Hell Gates)]]
[ממוזער|[מפה טופוגרפית של האי ליווינגסטון]]
**מצר מורטון** (באנגלית: **Morton Strait**) הוא מצר ים רחב בין האי סנואו (אי השלג) שמדרום מערב למצר מורטון, לבין האי ראגד (אי הטרשים) שמצפון למצר מורטון, ולבין חצי האי ביירז שבהאי ליווינגסטון שמצפון-מזרח למצר מורטון, באיי שטלנד הדרומיים, שבאנטארקטיקה.

אורכו של המצר 9 קילומטרים; רוחבו של המצר 6.2 קילומטרים.

בשטח המצר מצויים (מדרום-מערב לצפון-מזרח): סלעי פנגבין, סלעי אאים, סלע לונג, סלע ויאטור וסלעי וארדים.

## היסטוריה
### מיפוי אזור המצר

אזור המוצר מופה לראשונה (באופן גס) על ידי סוקרים בריטיים בשנת 1821; מיפוי נוסף (מדויק יותר) נעשה בשנת 1968; מיפוי נוסף נעשה על ידי סוקרים צ'ילאנים בשנת 1971; מיפוי נוסף נעשה על ידי סוקרים ארגנטינאים בשנת 1980; מיפוי מדויק נוסף נעשה על ידי סוקרים בולגריים בשנת 2005 ובשנת 2009.

### מקור השם

בתרשים מעשה ידי ג'ורג' פאוול 1822 של איי שטלנד הדרומיים ואיי אורקני הדרומיים מופיע מצר מורטון בשם "שערי הגיהנום" (Hell Gates) - כיום משמש שם זה לתיאור מצר סמוך - "שערי הל".

שמו הנוכחי של המצר ניתן לו על ידי ג'יימס ודל.

השם הנוכחי מופיע לראשונה בתרשים שפורסם בשנת 1825.

## קישורים חיצוניים
* תצלום לוויין של אזור המצר, תוך סימון אתרים נוספים באזור באתר copernix

מורטון
מורטון
בוטונד שטורץ

**בוטונד נורברט שטורץ** (בהונגרית: **Storcz Botond Norbert**; נולד ב-30 בינואר 1975, בודפשט) הוא אלוף אולימפי (סידני 2000 ואתונה 2004) בקיאק, זוכה 3 מדליות זהב אולימפיות, אלוף עולם זוכה 11 מדליות עולמיות מהן, 4 זהב ומאמן נבחרת הונגריה בקיאק (2009–2016).

## ביוגרפיה
שטורץ החל את שייט הקיאקים בצבעי Újpest TE ואחר כך במועדון Multi SE. מאוחר יותר הוא התחרה ב-KSI. ב-1993 זכה במדליית זהב ובמדליית כסף באליפות העולם לנוער. הוא נכלל כבר באותה השנה בנבחרת הונגריה. ב-1994 הפך לספורטאי של MTK. ב-1995 צורף לנבחרת אליפות העולם לבוגרים. באליפות העולם הודח יחד עם זולטאן אנטל בזוגות בחצי הגמר ב-500 מטר. ביוני 1996 חלה בזיהום סלמונלה, אושפז בבית חולים ואיבד כמה קילוגרמים. לאחר החלמתו לא הצליח להבטיח את סיכויו להופיע בנבחרת האולימפית.

ב-1997 הפך לאלוף אירופה שלוש פעמים. באליפות העולם היה אלוף עולם ב-500 ו-1000 מטר ביחידים וברביעיות ב-500 מטר (עם אקוש ורצקאי, רוברט הגדוש, זולטאן קאמרר). בסוף השנה הוא נבחר לספורטאי ההונגרי הטוב ביותר. בשנת 1998 הפך לחבר בנשיאות איגוד הקיאק ההונגרי. הוא זכה במדליית הכסף השביעית באליפות העולם ב-1000 מטר ובמדליית הכסף ברביעיות ב-1000 וב-500 מטר (קריסטיאן בארטפאי, ז'ולט שדובסקי, באואר). במהלך השנה הוא קיבל הרחקה על תנאי למשך חצי שנה בגין תיק משמעתי. הוא התפטר מנשיאות איגוד הקיאק-קאנו. בשנת 2000, היה מדליסט הכסף ברביעיות ב-1000 מטר (קאמרר, ורצקאי, הורבאט). שטורץ היה אחד הספורטאים המצליחים ביותר בהיסטוריה של שייט הקיאקים ההונגרי.

## לאחר פרישתו
הוא השיג תואר ראשון בהכשרה מקצועית מ"המכללה לחינוך גופני" והסמכה של מומחה לניהול וארגון מאוניברסיטת בודפשט לכלכלה (אוניברסיטת קורבינוס). בבחירות המוניציפליות של 2006 היה החבר הראשון במועצת העירייה של Üröm שנבחר כמועמד עצמאי. בדצמבר 2008 מונה לקפטן הפדרלי של נבחרת הקיאק ההונגרית כיורשו של זולטאן אנדייל. הוא נבחר כחבר בוועדת הספורטאים של הוועד האולימפי ההונגרי (משנת 2012). ב-2013 בוטל תפקיד הקפטן הפדרלי בהונגריה.

שטורץ המשיך לשמש כמאמן ראשי של הנבחרת הבוגרת. בדצמבר 2016, הוא הודיע כי לא יגיש מועמדות לתפקיד המחודש של הקפטן הפדרלי לאחר סיום חוזהו. בנובמבר 2021 הוא התמנה לחבר בוועדת הספרינט של הפדרציה הבינלאומית לקיאק-קאנו.

שטורץ נשוי ואב לשלוש בנות.

## פרסים והוקרה
* קיאקיסט השנה של הונגריה (1997, 2000)
* ספורטאי השנה של הונגריה (1997)
* צלב הקצין של מסדר ההצטיינות של הרפובליקה של הונגריה (2000)
* צלב אמצעי של מסדר ההצטיינות של הרפובליקה של הונגריה (2004)
* מאמן השנה בהונגריה (2011, 2014)
* הצלב האמצעי של מסדר ההצטיינות ההונגרי עם הכוכב (2012)

## לקריאה נוספת
* MTI Ki Kicsoda 2009, Magyar Távirati Iroda Zrt., Budapest, 2008, p. 1008, ISSN 1787-288X (מיהו מי. 2008. סוכנות הידיעות ההונגרית)
* ריטה טמאש: בוטונד שטורץ על הכריכה Buda-Piért. Bp., 2000

## קישורים חיצוניים

* 

* מאמר ספורט לאומי על מינוי קפטן פדרלי

## הערות שוליים

קטגוריה:קיאקיסטים
קטגוריה:אלופים אולימפיים מהונגריה
קטגוריה:משתתפי אולימפיאדת סידני (2000)
קטגוריה:משתתפי אולימפיאדת אתונה (2004)
קטגוריה:בודפשט: אישים
קטגוריה:הונגריה: אישים בספורט
קטגוריה:הונגרים שנולדו ב-1975
קיט קונור

**קיט סבסטיאן קונור** (באנגלית: **Kit Sebastian Connor**; נולד ב-8 במרץ 2004) הוא שחקן תיאטרון, קולנוע וטלוויזיה אנגלי.

## ביוגרפיה
קונור נולד בעיירה ההיסטורית קרוידון  בדרום לונדון וגדל בפרלי  הסמוכה. הוא למד בבית הספר היסודי הייז בשכונת קנלי  ולאחר מכן בבית הספר וויטגיפט  בדרום קרוידון .

בנובמבר 2022 קונור יצא מהארון כביסקסואל בפוסט שהעלה לעמוד הטוויטר שלו.

## קריירה
בשנת 2013 ביצע קונור את הופעת הבכורה שלו על המסך כאשר הוא בן שמונה, בקומדיית המצבים הבריטית "Chickens", ולאחר מכן בסרט הטלוויזיה "הרפתקה בחלל ובזמן", ובאופרת הסבון "נפגעים".

בשנת 2014 שיחק בתפקיד טום אנדרסון בקומדיה "Get Santa" ותפקיד חוזר בתור ארצ'י בקלס בסדרת הטלוויזיה "Rocket's Island".

בשנת 2016 שיחק בסדרת הטלוויזיה "מלחמה ושלום". הוא ערך את הופעת הבכורה שלו על הבמה במחזה, "" שהוצג בדונמר ווארהאוס , קובנט גארדן שבלונדון.

בשנת 2018 שיחק בסרטי הקולנוע "שחקן מספר אחת", "מועדון גרנזי לספרות ולפאי קליפות תפודים" , "האוקיינוס שבינינו" ו"תיכון סלוטרהאוס שולט", כמו גם שיחק בסרט הטלוויזיה "Grandpa's Great Escape" של BBC One. באותה שנה שיחק בתפקיד אלכסנדר בהפקה של תיאטרון אולד ויק - "פאני ואלכסנדר".

בשנת 2019 גילם את סר אלטון ג'ון המתבגר בסרט המוזיקלי "רוקטמן" ושיחק את ג'ו וודארד בסרט "ג'ו הקטן".

באפריל 2021 פורסם כי קונור ישחק בתפקיד ראשי לצד ג'ו לוק בסדרת הטלוויזיה בהפקת נטפליקס, "עוצר נשימה", עיבוד לקומיקס והרומן הגרפי באותו שם מאת אליס אוזמן. הסדרה עלתה לאוויר בשנת 2022.

במרץ 2024 הוכרז שקונור יככב לצד לופיטה ניונגו ופדרו פסקל בסרט ההנפשה "רוז הרובוטית" של דרימוורקס הנפשה, עיבוד לרומן באותו שם של פיטר בראון. זמן קצר לאחר מכן, קונור לוהק לסרט "Warfare", סרט מלחמה של A24 שנכתב ובוים על ידי אלכס גרלנד וריי מנדוזה. באוקטובר 2024, קונור ערך את הופעת הבכורה שלו בברודוויי כשהוא מגלם את רומיאו מונטגיו  בעיבוד מוזיקלי לטרגדיה "רומיאו ויוליה" של ויליאם שייקספיר.

בשנת 2025 שיחק בסרט "יחידת העילית".

## פילמוגרפיה
### קולנוע

### טלוויזיה

### תיאטרון

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:שחקנים ילדים אנגלים
קטגוריה:שחקנים להט"בים בריטים
קטגוריה:ביסקסואלים בריטים
קטגוריה:זוכי אמי
קטגוריה:אנגלים שנולדו ב-2004
הבחירות לנשיאות ברית המועצות 1990

**הבחירות לנשיאות [[ברית המועצות]]** ב-14 במרץ **[[1990]]** היו הבחירות הראשונות והיחידות מסוגן לבחירת נשיא ברית המועצות - משרה שהפכה למשרת ראש המדינה דה פקטו ודה יורה בעקבות הרפורמות של מיכאיל גורבצ'וב (גלאסנוסט ופרסטרויקה). השינויים החוקתיים והרפורמות שהוליכו לבחירות נעשו כחלק מהדמוקרטיזציה של ברית המועצות שנועדה למנוע את קריסתה הפוליטית והתפרקותה. כיוון שהיו אלו הבחירות הראשונות מסוגן, הוחלט שוועידת נציגי העם תבחר את הנשיא בבחירות עקיפות ולא בבחירות ישירות בידי הציבור כדרש בחוקה.

המזכיר הכללי של המפלגה הקומוניסטית של ברית המועצות מאז 1985, מיכאיל גורבצ'וב, שהנהיג את הרפורמות שהובילו לבחירות, התמודד לנשיאות. הבחירות נועדו להעניק מנדט כהונה בן חמש שנים לנשיא הנבחר. פגישת ועידת מרכז המפלגה הקומוניסטית של ברית המועצות מינתה את גורבצ'וב, שר הפנים ואדים באקאטין וראש ממשלת ברית המועצות לשעבר, ניקולאי ריז'קוב, כשלושת המועמדים לנשיאות. בהמשך, ריז'קוב ובאטאקין נסוגו מההתמודדות שלהם ופרשו מן המירוץ. מכאן שרק גורבצ'וב נותר מועמד לנשיאות. במהלך הבחירות הצביעו 1,878 מתוך 2,245 נציגי העם. מתוכם 1,329 (72.9%) בחרו בגורבצ'וב, 495 (27.1%) הצביעו נגד גורבצ'וב ו-54 הצביעו פתק לבן. בכך נבחר גורבצ'וב לכהונה בת חמש שנים כנשיא ברית המועצות. כהונתו לא הושלמה במלואה, שכן בסוף 1991 התפרקות ברית המועצות הובילה לפירוק מוסדות השלטון הסובייטיים כולל משרת הנשיא.

## הערות שוליים

קטגוריה:ברית המועצות: פוליטיקה
קטגוריה:1990 בברית המועצות
ברית המועצות 1990
ברית המועצות 1990
קטגוריה:1990 בפוליטיקה
ברק לופן

**ברק לופן** (2 בינואר 1987 – 8 באפריל 2022) היה קיאקיסט ומאמן ישראלי, זוכה מדליית ארד בקיאק זוגי למרחק 200 מטר באליפות אירופה  יחד עם מיכאל קולגנוב בשנת 2006. מאמן נבחרת ישראל בקיאקים פאראלימפיים (2016–2019). נרצח בפיגוע הירי ברחוב דיזנגוף.

## ביוגרפיה
נולד לבהירה ורולי לופן, האח הצעיר מבין ארבעה אחים. גדל והתחנך בקיבוץ גינוסר, ונכד למייסדי הקיבוץ. דודו הוא הפסל יובל לופן.

בשלב מאוחר יותר עבר להתגורר בגבעת שמואל, התחתן עם דנה ולהם שלושה ילדים.

## קריירה
### תחרויות
באליפות אירופה בספרינט קאנו/קיאק שנערכה ברצ'יצה שבצ'כיה ב-9 ביולי 2006, זכה במדליית ארד ביחד עם מיכאל קולגנוב בקיאק זוגי למרחק של 200 מטר בתוצאה של 31.994 שניות, אחרי האלופים האולימפיים טים וייסקיטר  ורונלד ראף  מגרמניה (31.818 שניות) ואלופי העולם אגידיוס בלציונס  אלווידאס דונלה  מליטא (31.958 שניות). נוסף לכך, הוא סיים במקום שישי ביחד עם מיכאל קולגנוב בקיאק זוגי למרחק של 500 מטר.
כחודש לאחר מכן, באליפות העולם שנערכה בסגד בהונגריה, באוגוסט אותה שנה, הוא סיים עם מיכאל קולגנוב במקום חמישי בקיאק זוגי למרחק של 200 מטר (33.368 שניות) ובמקום שישי בקיאק זוגי למרחק של 500 מטר (1:30.209 דקות).

באליפות אירופה בספרינט קאנו/קיאק שנערכה בפונטבדרה שבספרד, בסוף יוני 2007 סיים ביחד עם מיכאל קולגנוב במקום רביעי בקיאק זוגי ב-200 מטר.
באליפות העולם שנערכה בדואיסבורג שבגרמניה באוגוסט 2007 הוא הגיע ביחד עם מיכאל קולגנוב לגמר ב' בקיאק זוגי למרחק של 500 מטר, אך לא התייצבו לתחרות בגלל כאבי גב של קולגנוב. לאחר האליפות שיתוף הפעולה הספורטיבי בין השניים פסק.

### קריירה כמאמן
לאחר פרישתו שימש כמאמן קיאקים במועדון הפועל תל אביב, והיה מאמנה של החותרת הפאראלימפית פסקל ברקוביץ. בשנים 2016–2019 היה מאמן נבחרת הקיאקים הפאראלימפית.

בשנת 2022 זמן קצר טרם מותו, הוסמך במכון וינגייט כמאמן בכיר.

## מותו
לופן נפצע באורח אנוש בפיגוע הירי ברחוב דיזנגוף שהתרחש ב-7 באפריל 2022 על ידי מחבל פלסטיני. יממה לאחר מכן, נפטר מפצעיו, והותיר אחריו אישה ושלושה ילדים. הובא לקבורה בקיבוץ גינוסר.

שר התרבות והספורט חילי טרופר ספד לו. הודעות ניחומים פורסמו גם על ידי הוועד האולימפי בישראל, הוועד הפאראלימפי בישראל ומכון וינגייט.

## הערות שוליים

קטגוריה:קיאקיסטים ישראלים
קטגוריה:מאמני ספורט ישראלים
קטגוריה:חללי טרור ישראלים
קטגוריה:חללי טרור בישראל
קטגוריה:גינוסר: אישים
קטגוריה:גבעת שמואל: אישים
קטגוריה:אישים הקבורים בגינוסר
קטגוריה:גל הטרור 2022
קטגוריה:ישראלים שנולדו ב-1987
קטגוריה:ישראלים שנפטרו ב-2022